
	СЛУЖБЕН   ГЛАСНИК  НА ОПШТИНА ДЕБРЦА
ИЗЛЕГУВА  ПО  ПОТРЕБА
	БЕЛЧИШТА
05.05.2026 година.

Број 05.   Год. 2026
	ЕДБ:4020004141925
КОНТАКТ:
Е-mail :belcista@t-home.mk,                 contact@debrca.gov.mk
Телефон :046/286-855



Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :

З А К Л У Ч О К
За прогласување на Одлуката за усвојување на Годишен извештај за реализација на Програмата за развој на Југозападниот плански регион за 2025 година

СЕ ПРОГЛАСУВА Одлуката за усвојување на Годишен извештај за реализација на Програмата за развој на Југозападниот плански регион за 2025 година,  што општина Дебрца ја донесе на седницата одржана на ден 30.04.2026 година. 

Број  09-603/1    				
04.05.2026 год.					
Белчишта.	
		                       

							ОПШТИНА ДЕБРЦА
						         	         Градоначалник,
     							    Златко Сиљаноски с.р.

	Врз основа на член 36 од Законот за локалната самоуправа („Службен весник на РМ“ број 5/2002) и член 21 од Статутот на општина Дебрца („Службен гласник на општина Дебрца“ број 3/2005), Советот на општината Дебрца, на седницата одржана на ден 30.04.2026 година, донесе :

ОДЛУКА
за усвојување на Годишен извештај за реализација на Програмата за развој на Југозападен плански регион за 2025 година


Член 1
	Советот на општина Дебрца го разгледа и усвои Годишниот извештај за реализација на Програмата за развој на Југозападниот плански регион за 2025 година.




Член 2
	Оваа Одлука влегува во сила наредниот ден од денот на објавувањето во „Службен гласник на општината Дебрца“.















Број 08-561/4					        СОВЕТ НА ОПШТИНА ДЕБРЦА
30.04.2026 година						     ПРЕТСЕДАТЕЛ
Белчишта						               Иван Стрезоски с.р.

Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :


З А К Л У Ч О К
За прогласување на Одлуката за усвојување на Завршни сметки за 2025 година за Центарот за развој на Југозападен плански регион и шест сметки за реализираните проекти во 2025 година




СЕ ПРОГЛАСУВА Одлуката за усвојување на Завршни сметки за 2025 година за Центарот за развој на Југозападен плански регион и шест сметки за реализираните проекти во 2025 година,  што општина Дебрца ја донесе на седницата одржана на ден 30.04.2026 година. 


Број  09-603/2    				
04.05.2026 год.					
Белчишта.	
		                       



							ОПШТИНА ДЕБРЦА
						         	         Градоначалник,
     							  Златко Сиљаноски с.р.





05.05.2026  god.	       SLU@BEN   GLASNIK	   Broj  05/26.         str. 4 .

	Врз основа на член 36 од Законот за локалната самоуправа („Службен весник на РМ“ број 5/2002) и член 21 од Статутот на општина Дебрца („Службен гласник на општина Дебрца“ број 3/2005), Советот на општината Дебрца, на седницата одржана на ден 30.04.2026 година, донесе :

ОДЛУКА
за усвојување на Завршни сметки за 2025 година за Центарот за развој на Југозападен плански регион и шест сметки за реализираните проекти во 2025 година


Член 1
	Советот на општина Дебрца ја разгледа и усвои Завршните сметки за 2025 година за Центарот за развој на Југозападен плански регион и шест сметки за реализираните проекти во 2025 година.





Член 2
	Оваа Одлука влегува во сила наредниот ден од денот на објавувањето во „Службен гласник на општината Дебрца“.









Број 08-561/5					          СОВЕТ НА ОПШТИНА ДЕБРЦА
30.04.2026 година						     ПРЕТСЕДАТЕЛ
Белчишта						               Иван Стрезоски с.р.

Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :



З А К Л У Ч О К
За прогласување на Годишната програма за развој на спортот во општина Дебрца за 2026 година



СЕ ПРОГЛАСУВА Годишната програма за развој на спортот во општина Дебрца за 2026 година,  што општина Дебрца ја донесе на седницата одржана на ден 30.04.2026 година. 



Број  09-603/3    				
04.05.2026 год.					
Белчишта.	
		                       



							ОПШТИНА ДЕБРЦА
						         	         Градоначалник,
     							  Златко Сиљаноски с.р.

Врз основа на член 36 од Законот за локалната самоуправа („Службен весник на РМ“, број5/2002) и член 21 од Статутот на општината Дебрца („Службен гласник на општината Дебрца“, број 3/2005), Советот на општината Дебрца, на седницата одржана на ден 30.04.2026 година, донесе :

ГОДИШНА ПРОГРАМА
за изменување на Годишната програма за развој на спортот во општина Дебрца за 2026 година

1. 
	
Во Годишната програма за развој на спортот во општина Дебрца за 2026 година („Службен гласник на општина Дебрца“ број 16/25), во делот III точка Ж. “Живеј здраво – вози точак”, во ставот 1 износот од „60.000“ се заменува со „100.000“.
Во ставот 2 од истата точка, износот „3.000,00 денари“ се заменува со „5.000,00 денари“


II.
	Оваа програма влегува во сила со денот на донесувањето а ќе се објави во „Службен гласник на општината Дебрца” .










СОВЕТ НА ОПШТИНА ДЕБРЦА
Број 01-561/6			       ПРЕТСЕДАТЕЛ НА СОВЕТ НА ОПШТИНА 
30.04.2026 година				        Иван Стрезоски с.р.
с.Белчишта	

Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :

З А К Л У Ч О К
За прогласување на Одлуката за престанок на важење на Одлуката за утврдување на висината на надоместокот на претседателот на комисијата за процени и утврдување на висината на штета настаната од природни непогоди, епидемии, епизотии, епифитотии и други несреќи во општина Дебрца



СЕ ПРОГЛАСУВА Одлуката за престанок на важење на Одлуката за утврдување на висината на надоместокот на претседателот на комисијата за процени и утврдување на висината на штета настаната од природни непогоди, епидемии, епизотии, епифитотии и други несреќи во општина Дебрца,  што општина Дебрца ја донесе на седницата одржана на ден 30.04.2026 година. 

Број  09-603/4    				
04.05.2026 год.					
Белчишта.			                       	                      



							ОПШТИНА ДЕБРЦА
						         	         Градоначалник,
     							  Златко Сиљаноски с.р.

Врз основа на член 36 од Законот за локалната самоуправа („Службен весник на РМ“, број 5/2002) и член 21 од Статутот на општина Дебрца („Службен гласник на општина Дебрца“, број 3/2005), Советот на општина Дебрца, на седницата одржана на ден 30.04.2026 година :


О Д Л У К А
За престанок на важење на Одлуката за утврдување на висината на надоместокот на претседателот на комисијата за процена и утврдување на висината на штета настаната од природни непогоди, епидемии, епизотии, епифитотии и други несреќи во општина Дебрца

Член 1 
	Со оваа Одлука престанува да важи Одлуката за утврдување на висината на надоместокот на претседателот на комисијата за процена и утврдување на висината на штета настаната од природни непогоди, епидемии, епизотии, епифитотии и други несреќи во општина Дебрца, број 08-498/14 од 13.03.2020 година („Службен гласник на општина Дебрца“ број 04/20).





Член 2
	 
	Оваа Одлука влегува во сила со денот на донесувањето, а ќе се објави во „Службен гласник“ на општина Дебрца.








Број 08-561/7					      СОВЕТ НА ОПШТИНА ДЕБРЦА
30.04.2026 година					                ПРЕТСЕДАТЕЛ	  
Белчишта							 Иван Стрезоски с.р.

Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :

З А К Л У Ч О К
За прогласување на Одлуката за утврдување на висината на надоместокот на членовите на комисијата за процена и утврдување на висината на штета настаната од природни непогоди, епидемии, епизотии, епифитотии и други несреќи во општина Дебрца, кои не се од редот на административните службеници во општинската администрација

СЕ ПРОГЛАСУВА Одлуката за утврдување на висината на надоместокот на членовите на комисијата за процена и утврдување на висината на штета настаната од природни непогоди, епидемии, епизотии, епифитотии и други несреќи во општина Дебрца, кои не се од редот на административните службеници во општинската администрација,  што општина Дебрца ја донесе на седницата одржана на ден 30.04.2026 година. 


Број  09-603/5    				
04.05.2026 год.					
Белчишта.			                                             



							ОПШТИНА ДЕБРЦА
						         	         Градоначалник,
     							    Златко Сиљаноски

Врз основа на член 36 од Законот за локалната самоуправа („Службен весник на РМ“, број 5/2002) и член 21 од Статутот на општина Дебрца („Службен гласник на општина Дебрца“, број 3/2005), Советот на општина Дебрца, на седницата одржана на ден 30.04.2026 година :

О Д Л У К А
за утврдување на висината на надоместокот на членовите на комисијата за процена и утврдување на висината на штета настаната од природни непогоди, епидемии, епизотии, епифитотии и други несреќи во општина Дебрца, кои не се од редот на административните службеници во општинската администрација

Член 1 
	Со оваа Одлука се утврдува висината на надоместокот на надворешните членови на комисијата за процена и утврдување на висината на штета настаната од природни непогоди, епидемии, епизотии, епифитотии и други несреќи во општина Дебрца, кои не се од редот на административните службеници во општинската администрација.

Член 2
	На надворешните членови на комисијата им се исплаќа надоместок во вид на дневници, во зависност од нивниот ангажман во случај на природни непогоди, епидемии, епизотии, епифитотии и други несреќи во општината.
	Висината на дневницата изнесува 1.000 денари нето износ.
	За обработка на барања поднесени до Комисијата процена и утврдување на висината на штета настаната од природни непогоди, епидемии, епизотии, епифитотии и други несреќи во општина Дебрца и изработка на елаборат, на надворешниот член му се исплаќа надоместок од 300 денари од обработено барање.

Член 3
	Исплатата на надоместокот ќе се врши врз основа на претходно доставени извештаи/записници за процена на штета од комсиијата и иработен елаборат за процена на штета.
Член 4
	Средствата за исплата на надоместокот од член 2 на оваа одлука ќе се обезбедат од Буџетот на општина Дебрца.

Член 5
	 Оваа Одлука влегува во сила со денот на донесувањето, а ќе се објави во „Службен гласник“ на општина Дебрца.

Број 08-561/8					       СОВЕТ НА ОПШТИНА ДЕБРЦА
30.04.2026 година					                ПРЕТСЕДАТЕЛ	  
Белчишта							Иван Стрезоски с.р.

Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :


З А К Л У Ч О К
За прогласување на Статутарна  Одлука за изменување на Статутот на општина Дебрца


СЕ ПРОГЛАСУВА Статутарна  Одлука за изменување на Статутот на општина Дебрца,  што општина Дебрца ја донесе на седницата одржана на ден 30.04.2026 година. 



Број  09-603/6    				
04.05.2026 год.					
Белчишта.





							ОПШТИНА ДЕБРЦА
						         	         Градоначалник,
     							 Златко Сиљаноски с.р.

Врз основа на член 36 од Законот за локалната самоуправа („Службен весник на РМ“ број 5/2002) и член 16, 17, 18, 19 ,20, 21, 22 и 23 од Законот за младинско учество и младински политики („Службен весник на РСМ“ 10/20), Советот на општина Дебрца, на седницата одржана на ден 30.04.2026 година, донесе :

СТАТУТАРНА ОДЛУКА
за изменување на Статутот на општина Дебрца

Член 1 
Во Статутот на општина Дебрца („Службен гласник на општина Дебрца број 3/2005, 11/14 06/19 и 02/23) членовите 49-а, 49-б, 49-в, 49-г, 49-д, 49-ѓ и 49-е, се менуваат и гласаст :
„Локален младински совет 
Член 49-а
Локалните младински совети имаат советодавна и застапувачка улога во општина, Дебрца од делокругот на младински прашања и политики
Претставниците на Локалниот младински совет имаат право да: 
• Иницираат предлагање точки на дневен ред на Советот на Општина Дебрца за прашања што ги засегаат младите, 
• Иницираат прашања за млади од делокругот на работата на Општината, 
• Иницираат, учествуваат и да даваат повратни информации за процесот на локална младинска стратегија и други политики,
 • Доставуваат информации до Општината за прашања што се однесуваат на младите и 
• Вршат други советодавни и застапувачки работи во согласност со Законот за младинско учество и младински политики. 
Бројот на членови на локалните младински совети е непарен и го сочинуваат пет лица.
Членовите на локалните младински совети имаат мандат од две години со право на уште еден избор.
Локалниот младински совет одржува редовни седници по потреба, но најмалку еднаш во два месеца. 
Седниците ги свикува и со нив заседава претседателот на Локалниот младински совет. 
Локалниот младински совет може да формира постојни и повремени работни тела за потесни кругови на дејствување, за поедини групи млади или за проблеми што ги загрижуваат младите. 
Начинот на работа на Локалниот младински совет, се утврдува со Деловникот за работа на Локалниот младински совет. 
Локалниот младински совет донесува програма за работа на Советот на млади за наредната година и ја доставува до Советот на Општината за нејзино одобрување.
 Локалниот младински совет донесува програма за работа со мнозинство гласови од сите членови на Локалниот младински совет,Локална стратегија за млади и Акциски план за реализација. 




Локално собрание на млади
Член 49-б
За конституирање на локалното собрание за млади се свикува иницијативен одбор, составен од формите наведени во ставот (4) на овој член. 
Иницијативниот одбор го распишува повикот за конститутивното локално собрание за млади во согласност со Статутот на општина Дебрца по принципот на транспарентност и јавност. 
Иницијативниот одбор од ставот (2) на овој член се формира само за одржување на конститутивното локално собрание за млади. 
(4) Во Собранието на млади можат да членуваат младински организации, организации за млади, политички подмладоци, ученички и студентски организации и други облици на младинско здружување. 
(5) Формите на организирање и здружување од ставот (4) на овој член не мора да бидат регистрирани во општина Дебрца, но мора да имаат активности на територијата на општина Дебрца во чие што Собрание членуваат. 
(6) Формите на организирање кои членуваат во годишното собрание за млади номинираат делегат и заменик - делегат. 
(7) Делегатот и заменик - делегатот од ставот (6) на овој член се жители на општина Дебрца на возраст од 15 до 29 години.

Избор на членови на локален младински совет

Член 49-в

Собранието на млади објавува јавен повик за членови за локалниот младински совет. 

Јавниот повик се објавува на веб - страницата на општина Дебрца.

Собранието на млади избира членови на локалниот младински совет по пат на непосредни избори со тајно гласање во кое право на глас имаат делегатите од локалното собрание на млади. 

За избрани членови на локалниот младински совет се сметаат оние кандидати кои освоиле најмногу гласови од страна на присутните делегати. 

Членовите на локалните младински совети на општина Дебрца се верификуваат од страна на Советот на општина Дебрца по добиена одлука за избор на членови од страна на Собранието на млади на општина Дебрца

 Од избраните членови на локалниот младински совет се избираат претседател и заменик - претседател.

Член 49-г
 Локалната стратегија за млади е стратешки документ со кој се утврдуваат среднорочни цели и приоритети за развој на младинските политики и унапредување на интересите на младите и се утврдуваат организациски, финансиски и административни мерки за нивно остварување. 
Локалната стратегија за млади е во согласност со Националната стратегија за млади. 
Локалната стратегија за млади содржи и Акциски план за реализација со дефинирани активности, динамика, носители на активности и проекции на буџетски средства, како и услови и индикатори за евалуација за спроведувањето на Локалната стратегија за млади. 
Советот на Општина Дебрца ја донесува локалната стратегија за млади за период од пет (5) години. 
Локалната стратегија за млади ја предлага Градоначалникот, а ја изготвува општинската администрација во соработка со Локалниот младински совет низ консултативен, инклузивен и транспарентен процес. 
Акцискиот план за реализација на Локалната стратегија за млади го носи Советот на Општина Дебрца по претходно донесена Локална стратегија за млади и тој може да се однесува за период од една до три години и задолжително содржи финансиски план, односно буџет за реализација за предвидениот период. 
Канцеларија за млади 

Член 49-д
Општина Дебрца формира Канцеларија за млади, оттаму се координира работата на младите во Општината и претставува основна точка за пристап на младите на локално ниво. 


Службеник за млади 
Член 49-ѓ
Општината е должна да определи службеник за млади-лице одговорно за работењето на Канцеларијата за млади за координирање, спроведување и следење на прашањата од интерес на младите во делокругот на надлежностите на Општината. 
Службеникот за млади од став 1 на овој член изготвува годишен извештај за работата на Општината од делокругот на млади што го поднесува до Министерството за социјална политика, демографија и млади на Република Северна Македонија и го објавува на вебстраницата на Општина Дебрца.
 Контакт информациите за службеникот за млади од став 1 на овој член се јавно достапни на веб-страницата на Општината. 

Младински центар 
Член 49-е
Младинските центри се места каде што се подготвуваат и спроведуваат програми што ја подобруваат благосостојбата на младите, развојот на личниот, социјалниот и на професионалниот живот на младите, информации од важен интерес за младите и други аспекти од животот на младите. 
Младинските работници се одговорни за работата со младите во младинскиот центар. Младинските центри се основаат во соработка меѓу општините и младинските форми на организирање регулирани со законските и подзаконските акти.“




Член 2 
Оваа Статутарна Одлука влегува во сила осмиот ден од денот на објавувањето во „Службен гласник на општина Дебрца“.

Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :

З А К Л У Ч О К
За прогласување на Одлуката за спроведување на постапка за јавно наддавање за издавање под закуп на планинска куќа с.Брежани



СЕ ПРОГЛАСУВА Одлуката за спроведување на постапка за јавно наддавање за издавање под закуп на планинска куќа с.Брежани,  што општина Дебрца ја донесе на седницата одржана на ден 30.04.2026 година. 





Број  09-603/7    				
04.05.2026 год.					
Белчишта.





							ОПШТИНА ДЕБРЦА
						         	         Градоначалник,
     							 Златко Сиљаноски с.р.

Врз основа на член 67 од Законот за лоакалната самоуправа („Службен весник на РМ“ број 5/2002) и член 95 од Статуот на општина Дебрца („Службен гласник на општина Дебарца“ број 3/2005)и член 3 став 2 од Законот за користење и располагање со стварите во државна сопственост и со стварите во општинска сопственост („Службен весник на РМ“ бр. 78/2015, 106/2015, 153/2015, 190/2016, 21/2018, 101/2019, 275/2019, 122/2021 и 123/2025), Советот на општина Дебрца, на седницата одржана на ден 30.04.2026, ја донесе следната :

О Д Л У К А
за спроведување на постапка за јавно наддавање за издавање под закуп на планинска куќа с.Брежани

1.Со оваа Одлука се отпочнува постапка за јавно наддавање за издавање под закуп планинска куќа во с.Брежани .

2.Предмет на јавно наддавање е планинска куќа во с.Брежани со квадратура и опис наведени во табелата:
	Реден број
	Простор, опис на просторот
	Површина на просторот м2
	Катност – локација на просторот

	


1
	


Планинска куќа
	


144
	

Приземје
спрат



3. Постапката со јавно наддавање за издавање под закуп на деловен простор ја спроведува Комисија за спроведување на постапка за јавно наддавање за издавање под закуп планинска куќа во с.Брежани формирана од страна на Градоначалникот на општина Дебрца.
4. Комисијата за располагање со недвижни и движни ствари по донесувањето на Одлуката од Советот на општина Дебрца за спроведување на постапка за јавно наддавање за издавање под закуп на планинска куќа во с.Брежани, да објави оглас во два дневни весника кој се издаваат на македонски јазик а излегуваат најмалку три месеци пред денот на објавувањето на објавата.
5. Условите за учество во наддавањето, намената на објектот, почетната цена, банкарската гаранција, рокот на поднесување пријави и другите потребни податоци, ќе се утврдат во објавата за издавање под закуп согласно позитивната законска регулатива.  
6. Со наддавачот кој понудил највисока закупнина ќе се склучи договор за издавање на планинската куќа под закуп во времетрање од 10 години.
7. Со влегувањето во сила на оваа Одлука престанува да важи Одлуката за спроведување на постапка за јавно наддавање за издавање под закуп на планинска куќа с.Брежани број 08-85/18 од 08.02.2023 година („Службен гласник на општина Дебрца“ број 01/23).

8.Оваа Одлука влегува во сила со денот на донесувањето а ќе се објави во „Службен гласник на општина Дебрца“.

Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :



З А К Л У Ч О К
За прогласување на Упатството за начинот и правилата на утврдување и исплата на надоместок на штета предизвикана од каснување од бездомни кучиња


СЕ ПРОГЛАСУВА Упатството за начинот и правилата на утврдување и исплата на надоместок на штета предизвикана од каснување од бездомни кучиња,  што општина Дебрца ја донесе на седницата одржана на ден 30.04.2026 година. 




Број  09-603/8    				
04.05.2026 год.					
Белчишта.




							ОПШТИНА ДЕБРЦА
						         	         Градоначалник,
     							  Златко Сиљаноски с.р.

Врз основа на член 36 од Законот за локалната самоуправа („Службен весник на Република Македонија“ бр. 5/2002 и „Службен весник на Република Северна Македонија“ бр. 202/2024), Советот на Општина Дебрца на седницата одржана на 30.04.2026 година, донесе



УПАТСТВО
ЗА НАЧИНОТ И ПРАВИЛАТА НА УТВРДУВАЊЕ И ИСПЛАТА НА НАДОМЕСТОК НА ШТЕТА ПРЕДИЗВИКАНА ОД КАСНУВАЊЕ ОД БЕЗДОМНИ КУЧИЊА


ОПШТИ ОДРЕДБИ
Член 1
Со ова упатство се уредуваат постапката за утврдување и исплата, како и начинот на решавање на барањата од граѓаните за надомест на материјална и нематеријална штета (во натамошниот текст: штета) предизвикана од каснување од бездомни кучиња на јавните површини на подрачјето на Општина Дебрца.
Член 2
(1) Како бездомни кучиња, во смисла на ова упатство, се смета секое куче кое нема сопственик или држател, е лишено од човечка грижа, нега и надзор и е затекнато на јавна површина на подрачјето на Општина Дебрца.
(2) Под јавни површини, во смисла на ставот (1) од овој член, се подразбираат:
· јавни сообраќајни површини (улици, тротоари,  пешачки и велосипедски патеки, плоштади, кејови, подвозници, надвозници, мостови, паркиралишта, скалила, стојалишта на јавен превоз, и сл.);
· јавни зелени површини (паркови, , тревници, земјишни појаси со зеленило, зелени површини околу јавни објекти и заштитно зеленило);
· жардињери, видиковци, одморишта, патеки и друга урбана опрема како составен дел од јавните зелени површини;
· спортско-рекреативни површини, јавни капалишта, водни површини, детски игралишта и сл.;
· отворени простори околу јавни објекти, утврдени со Одлуката за комунален ред на Општина Дебрца.

ПОСТАПКА
Член 3
(1) Постапката за утврдување и исплата на надоместок на штета започнува со поднесување Барање за надомест на штета настаната од каснување од бездомни кучиња (во натамошниот текст: Барање), од страна на оштетеното лице (во натамошниот текст: Барател).
(2) Кон Барањето, Барателот доставува:
· важечка лична карта или патна исправа, а доколку оштетениот е малолетно лице – документација од родителот или старателот;
· медицинска документација од здравствена установа;
· потврда за пријавен настан од Министерството за внатрешни работи – надлежна полициска станица;
· фотографија од повредата;
· краток опис на настанот;
· изјави од сведоци (доколку има);
· копија од фискална сметка или друга финансиска документација за направени трошоци;
· копија од трансакциска сметка на Барателот.
(3) Барањето и документацијата се доставуваат преку Архивата на Општина Дебрца до Комисијата.
   (4) Поднесена тужба за надомест на штета пред надлежен суд се смета за поднесено барање од ставот 1 на овој член, доколку тужителот се согласи да се поведе постапка за утврдување и исплата на надоместокот на штета, пред Општина Дебрца.
        (5) Барањето може да се поднесе најдоцна до истекот на рокот на застареност, сметано од денот на настанувањето на повредата предизвикана од каснување од бездомни кучиња, случени на јавните површини на подрачјето на Општина Дебрца.
          (6) По истекот на рокот од став (5) на овој член, Комисијата нема да постапува по поднесените барања и истите ќе ги одбие со заклучок.

КОМИСИЈА
Член 4
(1) За утврдување и определување на висината на надоместокот, Градоначалникот формира Комисија за постапување по барања за надоместок на штета предизвикана од каснувања од бездомни кучиња на граѓани на подрачјето на Општина Дебрца (во понатамошниот текст: Комисија).
(2) Мандатот на Комисијата трае една година.
(3) Комисијата е составена од 3 членови од кои двајца членови се од редот на вработените на Општина Дебрца и еден од Јавното претпријатие за комунална дејност „Дебрца“.

Член 5
На членовите на Комисијата не им следува месечен надоместок за учество во работата.


РАБОТА НА КОМИСИЈАТА
Член 6
Комисијата:
· ги разгледува Барањата;
· дава предлог за висината на надоместокот.

Член 7
(1) Комисијата работи на седници.
(2) Доколку од доставената документација, Комисијата констатира дека не може со сигурност да се утврди фактичката состојба за последицата која настанала, може да побара и дополнителна документација за што Барателот е должен истата да ја достави.
(3) За утврдување на фактичката состојба од претходниот став Комисијата може да побара вештачење, кое ќе биде изработено од овластени вештаци и на товар на Општина Дебрца.
(4) Доколку Барателот не ја комплетира документацијата од став 2 на овој член, Барањето ќе се одбие како неосновано.

СЕДНИЦИ НА КОМИСИЈАТА
Член 8
(1) Седниците на Комисијата ги свикува и со нив раководи Претседателот на Комисијата, кој се грижи за организацијата и работата на Комисијата. 


(2) На покана на Претседателот на Комисијата, на седниците на Комисијата може да присуствува и Барателот и сведоците на настанот (доколку има).

(3) По исказите на Барателот и на сведоците, прашања до нив може да постави секој член на Комисијата.
Член 9
(1) Доколку во текот на работата Комисијата утврди дека заради поконкретно утврдување на случајот и настаната штета, е потребно да се сослушаат барателот како и сведоците на настанот, ако се наведени, Претседателот на Комисијата ќе закаже нова седница на која ќе ги повика Барателот и сведоците.

(2) Доколку Комисијата утврди дека согласно доставената документација и дадените искази не е сторена штета на Барателот, или од исказите на Барателот односно на сведоците на настанот се утврди неверодостојност на истите, со заклучок Барањето ќе го одбие како неосновано.

ЗАПИРАЊЕ НА ПОСТАПКАТА 
							Член 10
Доколку Комисијата утврди дека штетата не ја причинило бездомно куче, односно се пронајде сопственикот на кучето, Комисијата со заклучок ја запира постапката за барање на надомест и  ќе го упати Барателот своето право да го оствари преку приватна тужба против сопственикот на кучето, до надлежниот суд.


УТВРДУВАЊЕ НА НАДОМЕСТОКОТ
    Член 11
Доколку Комисијата врз основа на доставените докази и утврдената фактичка состојба утврди дека Барањето е основано, врз основа на критериуми утврдени со ова упатство, дава предлог за обештетување на барателот и ја определува висината на надомест на штета, за која ќе биде понудена спогодба на оштетеното лице.


КРИТЕРИУМИ ЗА УТВРДУВАЊЕ НА ВИСИНАТА НА НАДОМЕСТОКОТ 
        Член 12
(1) При разгледување на секое поединечно барање, Комисијата ги зема во предвид следните критериуми за утврдување на висината на надоместокот:


	
	Критериуми за утврдување на висината на
надоместокот
	Максимум
поени

	
	Материјалната и нематеријалната штета настаната
врз повредениот се проценува врз основа на
	100

	1.
	Видот на каснувањето:
· силен угриз
· умерен угриз
· гребаници
	
15
10
5

	2.
	Бројот на каснувања:
· повеќе од едно
· едно
· за гребаници
	
15
10
5

	3.
	Степен на претрпен страв:
· висок степен
· среден степен
· низок степен
· нема
	
15
10
5
0

	4.
	Возраста на повредениот
	

	
	-Дете (лице до 18 години)
-Лице од 18 до 65 години
-Лице над 65 години
	15
10
5

	5.
	Последиците	кои	настанале	како	резултат	од
каснувањето:
Нагрденост:
	

	
	- висока
	20

	
	- средна
	15

	
	- ниска
	10

	
	- нема
	0

	б.
	Нарушување на психичката	состојба од претрпениот
	

	
	страв/траума:
	

	
	-интензивно
	20

	
	-умерено
	15

	
	- благо
	10

	
	- нема
	0

	
	ВКУПНО ПОЕНИ
	




Член 13
Висината на надоместокот се определува:
· до 40 поени: до 5.000 денари
· 41–60 поени: од 5.000 до 10.000 денари
· 61–80 поени: од 10.000 до 20.000 денари
· 81–100 поени: од 20.000 до 30.000 денари
Член 14
Комисијата до Градоначалникот на Општина Дебрца го доставува предлогот за обештетување на Барателот во кој е утврдена висината на надоместокот на штета заедно со записник за спроведената постапка.
Член 15
    За работата на Комисијата се води записник.


СПОГОДБА
Член 16
(1) Врз основа на предлогот од член 14 од ова упатство, до Барателот се доставува Спогодба со која се предлага висината на надоместокот на штетата.

(2) Барателот на штетата е должен најдоцна во рок од 7 дена од приемот на спогодбата за истата да ја прифати или да ја одбие.
(3) Доколку по истекот на рокот од став 2 на овој член, Барателот не се изјасни дали ја прифаќа или одбива Спогодбата, ќе се смета дека се откажува од правото на надомест на штета која настанала од каснување на бездомно куче, во постапката пред Општина Дебрца.

ЗАВРШНИ ОДРЕДБИ 
Член 17
Барањата за надомест на штета настаната од бездомни кучиња на подрачјето на Општина Дебрца се пополнуваат на посебен образец кој може да се подигне во Архивата на Општина Дебрца.

Член 18
Ова упатство влегува во сила денот на донесувањето, а ќе се објави во ,,Службен гласник на Општина Дебрца”.



бр.08   -561 /11 30.04.2026 година                                    ПРЕТСЕДАТЕЛ
                                                                                                        на Советот на Општина Дебрца
                                                                                             Иван Стрезоски с.р.

Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :

З А К Л У Ч О К
За прогласување на Одлуката за утврдување на потреба од донесување на урбанистичко-планска документација за вклопување и усогласување на намената на бесправно изграден објект со намената на земјиштето


СЕ ПРОГЛАСУВА Одлуката за утврдување на потреба од донесување на урбанистичко-планска документација за вклопување и усогласување на намената на бесправно изграден објект со намената на земјиштето,  што општина Дебрца ја донесе на седницата одржана на ден 30.04.2026 година. 



Број  09-603/9    				
04.05.2026 год.					
Белчишта.




							ОПШТИНА ДЕБРЦА
						         	         Градоначалник,
     							 Златко Сиљаноски с.р.

Врз основа на член 10 став 4, член 11 став 1, член 13 став 5 и член 19 од Законот за постапување со бесправно изградени објекти („Сл.Весник на РМ“ бр. 23/11, 54/11, 155/12, 72/13, 44/14, 115/2014, 199/2014, 124/2015, 129/2015, 217/2015, 31/2016, 190/2017 и 174/2021) како и член 2 став 2, 5 и 6 од Правилникот за стандарди за вклопување на бесправни објекти во урбанистичко планска документација („Сл.Весник на РМ“ бр.56/11, 162/12), и член 22 став 1 точка 1 од Законот за локална самоуправа („Сл.Весник на РМ“ бр.5/02) и член 21 од Статутот на општина Дебрца („Сл.Гласник на општина Дебрца“ бр.3/2005), Советот на општина Дебрца на седницата одржана на ден 30.04.2026 година, ја донесе следната :


ОДЛУКА
за утврдување на потреба од донесување на урбанистичко-планска документација за вклопување и усогласување на намената на бесправно изграден објект со намената на земјиштето


Член 1
Со оваа Одлука се утврдува потреба од донесување на урбанистичко – планска документација за село Брежани со која ќе се изврши вклопување на бесправно изграден објект, на КП број 1511 КО Брежани, по барање за утврдување на правен статус на бесправно изграден објект, број УП1-13-2641 од 25.03.2016 година, поднесено од МПЦ – Охридска Архиепископија, Дебарско –Кичевска Епархија - Охрид, и усогласување на намената на земјиштето на кое е изграден бесправно изградениот објект, со намената на земјиштето што ќе се утврди со урбанистичко – планската документација.



Член 2 
	Оваа Одлука влегува во сила со денот на донесувањето , а ќе се објави во „Службен гласник на општина Дебрца“.





Број	08-561/12					СОВЕТ НА ОПШТИНА ДЕБРЦА
30.04.2026 година.						ПРЕТСЕДАТЕЛ
с.Белчишта						          Иван Стрезоски с.р.

Врз основа на член 36 од Законот за локалната самоуправа („Службен весник на РМ“, број 5/2002) и член 21 од Статутот на општината Дебрца („Службен гласник на општината Дебрца“. број 3/2005), Советот на општината Дебрца, на седницата одржана на ден 30.04.2026 година, донесе  :



ЗАКЛУЧОК 

1. Советот на општина Дебрца го разгледа Записникот за реоданочување на постојни и утврдување на нови обврзници за данок на имот – правни лица на територијата на Општина Дебрца, составен од Комисијата за реоданочување на постојни и утврдување на нови обврзници за данок на имот за правни лица  на територијата на општина Дебрца.

2. Се задолжува градоначалникот на општина Дебрца да превземе соодветни активности за утврдување и наплата на данокот на имот за период од пет години наназад, согласно утврдената фактичка состојба и важечките законски прописи.


3. Овој Заклучок влегува во сила со денот на донесувањето, а ќе се објави во „Службен гласник на општина Дебрца“ 




СОВЕТ НА ОПШТИНА ДЕБРЦА
Број 04-561/14				ПРЕТСЕДАТЕЛ НА СОВЕТ НА ОПШТИНА 
30.04.2026 година				           Иван Стрезоски  с.р.
с.Белчишта						

Врз основа на член 50, став 1, точка 16 и член 63 од Законот за локална самоуправа („Службен весник на Р.М., Бр.05/02) и член 115, став 14 од Законот за основно образование („Службен весник на РСМ.“, Бр.161/19, 229/20, 3/25, 74/25, 250/25), Градоначалникот на Општина Дебрца, по предлог на Училишниот Одбор на ОУ „Дебрца“ с.Белчишта, Бр.02-191/6 од 29.04.2026 година, донесe

РЕШЕНИЕ
за избор на директор на Основно Училиште
,,Дебрца“ с.Белчишта


СЕ ИЗБИРА Елена Ристоска за директор на Основно Училиште ,,Дебрца“ с.Белчишта;

Мандатот на директор од точка 1 на ова Решение, трае четири години;

Решението стапува во сила од денот на донесувањето,  и ќе се објави во „Службен гласник на Општина Дебрца“.

ОБРАЗЛОЖЕНИЕ

	Училишниот Одбор на ОУ„Дебрца“ с.Белчишта, објави јавен оглас за избор на директор на ова училиште. По спроведената постапка, утврдена со член 115 од Законот за основното образование, Училишниот Одбор на ОУ„Дебрца“ с.Белчишта со допис Бр.03-204/1 од 30.04.2026 година и заверен во архивата на Општина Дебрца под Бр.03-609 од 30.04.2026 год., поднесе предлог за еден кандидат за избор на директор на ова училиште, и тоа за: Елена Ристоска.

	Констатирајќи дека претходната постапка е водена согласно закон, како и утврдувајќи дека предложениот кандидат ги исполнува условите за директор на основно училиште, Градоначалникот на Општина Дебрца одлучи како во диспозитивот на ова Решение.

Упатство за правно средство: На ова Решение е дозволена жалба во рок од 15 дена од денот на добивањето, до Државната комисија за одлучување во управна постапка и постапка од работен однос во втор степен.


Број  09-609/2    				
06.05.2026 год.					
Белчишта.


							ОПШТИНА ДЕБРЦА
						         	         Градоначалник,
     							 Златко Сиљаноски с.р.

